CELEX: 62012TB0159
Language: sk
Date: 2013-12-03 00:00:00
Title: Vec T-159/12: Uznesenie Všeobecného súdu z  3. decembra 2013 — Pri/ÚHVT — Belgravia Investment Group (PRONOKAL) ( „Výmaz — Návrhy predložené pri späťvzatí — Neprípustnosť“ )

8.2.2014   
            
            
               SK
            
            
               Úradný vestník Európskej únie
            
            
               C 39/20
            
         Uznesenie Všeobecného súdu z 3. decembra 2013 — Pri/ÚHVT — Belgravia Investment Group (PRONOKAL)
   (Vec T-159/12) (1)
   
   (Výmaz - Návrhy predložené pri späťvzatí - Neprípustnosť)
   2014/C 39/34
   Jazyk konania: francúzština
   
      Účastníci konania
   
   
      Žalobkyňa: Pri SA (Clémency, Luxembursko) (v zastúpení: C. Marí Aguilar a F. Márquez Martín, advokáti)
   
      Žalovaný: Úrad pre harmonizáciu vnútorného trhu (ochranné známky a vzory) (v zastúpení: V. Melgar, splnomocnený zástupca)
   
      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Belgravia Investment Group Ltd (Tortola, Britské Panenské ostrovy) (v zastúpení: J. Bouyssou, advokát)
   
      Predmet veci
   
   Na jednej strane žaloba podaná proti rozhodnutiu druhého odvolacieho senátu ÚHVT z 20. decembra 2011 (vec R 311/2011-2) týkajúcemu sa námietkového konania medzi Pri SA a Belgravia Investment Group Ltd a na druhej strane návrh na zamietnutie prihlášky prihlasovanej ochrannej známky pre všetky výrobky uvádzané v námietke
   
      Výrok
   
   
               1.
            
            
               Vec T-159/12 sa vymazáva z registra Všeobecného súdu.
            
         
               2.
            
            
               Návrhy Pri SA uvedené v liste doručenom do kancelárie Všeobecného súdu 13. septembra 2013, aby Všeobecný súd po prvé, určil späťvzatie námietky, po druhé odvolal rozhodnutie námietkového oddelenia zo 7. decembra 2010 v rozsahu v akom čiastočne zamietlo námietku a po tretie, nariadil zápis „úplného povolenia“ ochrannej známky PRONOKAL sa zamietajú ako neprípustné.
            
         
               3.
            
            
               Pri SA znáša svoje vlastné trovy konania a je povinná nahradiť trovy konania ÚHVT.
            
         
               4.
            
            
               Belgravia Investment Group Ltd znáša svoje vlastné trovy konania.
            
         
      (1)  Ú. v. EÚ C 194, 30.6.2012.